యశోమతి చంద్రకాంత్ ఠాకూర్

యశోమతి చంద్రకాంత్ ఠాకూర్ మహారాష్ట్రకు చెందిన రాజకీయ నాయకురాలు. ఆమె  టీఓసా నియోజకవర్గం నుండి మూడుసార్లు ఎమ్మెల్యేగా గెలిచి  ఉద్ధవ్ ఠాక్రే మంత్రివర్గంలో 30 డిసెంబర్ 2019 నుండి 29 జూన్ 2022 వరకు రాష్ట్ర  మహిళా శిశు సంక్షేమ శాఖ మంత్రిగా భాద్యతలు నిర్వహించింది.
రాజకీయ జీవితం
యశోమతి చంద్రకాంత్ ఠాకూర్ తన తండ్రి మాజీ ఎమ్మెల్యే చంద్రకాంత్ ఠాకూర్ అడుగుజాడల్లో రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో కాంగ్రెస్ తరపున టీఓసా అసెంబ్లీ నియోజకవర్గం నుండి పోటీ చేసి తన సమీప ప్రత్యర్థి బీజేపీ అభ్యర్థి తత్తే సాహెబ్ రావ్ రామచంద్ర చేతిలో 6938 ఓట్ల తేడాతో ఓడిపోయి తిరిగి 2009లో జరిగిన ఎన్నికల్లో బీజేపీ అభ్యర్థి తత్తే సాహెబ్ రావ్ రామచంద్ర పై 26130 ఓట్లు మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైంది. 

యశోమతి చంద్రకాంత్ ఠాకూర్ 2014, 2019లో జరిగిన అసెంబ్లీ ఎన్నికల్లో వరుసగా ఎమ్మెల్యేగా ఎన్నికై  30 డిసెంబర్ 2019న ఉద్ధవ్ ఠాక్రే మంత్రివర్గంలో రాష్ట్ర మహిళా శిశు సంక్షేమ శాఖ మంత్రిగా భాద్యతలు చేపట్టి 29 జూన్ 2022 వరకు విధులు నిర్వహించింది. ఆమె 2024 మహారాష్ట్ర శాసనసభ ఎన్నికలలో 	కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాజేష్ వాంఖడే చేతిలో  7,617 ఓట్ల తేడాతో ఓడిపోయాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు